خاریجی ایشلر ناظیری مولود چاووش اوغلو فوریه نین 11-ده آلبانیانین پایتاختی تیرانادا تورکیه معاریف فوندونا باغلی نیویورک تیرانا بیلیم یوردو بالکان آراشدیرما‌لاری مرکزی‌نین آچیلیش مراسیمینه قاتیلیب.
چاووش اوغلو تدبیرده ائتدیگی چیخیشدا بالکان آراشدیرما‌لاری مرکزی‌نین تورکیه ایله آلبانیا آراسینداکی قارداش‌لیق علاقه‌لری‌نین باشقا بیر سمبوولو اولدوغونا ایشاره ائده‌رک، بو مرکزین بالکان تاریخی، ادبیاتی، مدنیتی و سیاست‌لرینه دایر اطراف‌لی تدقیقات‌لار آپاراجاغینی سؤیله‌ییب.
بالکان‌لارین تورکیه اوچون داشیدیغی اهمیته دقت چکن چاووش اوغلو آلبانیا ایله تورکیه-‌نین ناتو-دا متفیق اولدوغونو و ایکی اؤلکه آراسیندا آرتان امکداش‌لیغی وورغولاییب.
چاووش اوغلو چیخیشیندا همچنین آلبانیادا 29 نوامبردا باش وئرن زلز‌له‌یه گؤره باش ساغلیغی وئره‌رک، تورکیه-‌نین فلاکتده یاردیم الینی اوزا‌دان ایلک اؤلکه‌لردن بیری اولدوغونو خاطیرلادیب.
ناظیر چاووش اوغلو آلبانیا-‌داکی گؤروش‌لری چرچیوه‌سینده بورادا یاشایان تورکیه وطنداش‌لاری و ایش آدام‌لاری ایله ده بیر آرایا گلیب.
